proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xaneiro de 2000 pola que se nomea profesor-director dos dous cursos para a obtención do diploma de directivo, convocados mediante Resolución do 22 de novembro de 1999.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/01/2000

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro), e 319/1996, do 26 de xullo (DOG nº 153, do 6 de outubro), regula o diploma de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados, por Resolución do 22 de novembro de 1999, dous cursos para a obtención do diploma de directivo,
RESOLVO:
Nomear profesor-director dos dous cursos para a obtención do diploma de directivo, convocados mediante resolución do director da Escola Galega de Administración Pública, do 22 de novembro de 1999, a Koldo Echebarría Ariznabarreta profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 10 de xaneiro de 2000.
Domingo Bello Janeiro
Director da Escola Galega de Administración
Pública
RESOLUCIÓN do 10 de xaneiro de 2000 pola que se designan vocais da comisión de selección dos participantes nos dous cursos para a obtención do diploma de directivo, convocados mediante Resolución do 22 de novembro de 1999.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/01/2000

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro), e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que efectúa a selección dos aspirantes para participaren nos cursos para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 22 de novembro de 1999, as seguintes persoas:
-Pablo González Mariñas, profesor titular de dereito administrativo da Universidade de Santiago de Compostela.
-José Ramón Pardo Cabarcos, secretario xeral da EGAP.
Santiago de Compostela, 10 de xaneiro de 2000.
Domingo Bello Janeiro
Director da Escola Galega de Administración
Pública
DECRETO 13/2000, do 7 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 92 plan de obras e servicios 99 Castro de Rei-estrada provincial cinto comarcal, intersección en Reguntille, mellora.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/01/2000

A Deputación Provincial de Lugo, en sesión que tivo lugar o día 20 de agosto de 1999, aprobou o proxecto 92 plan de obras e servicios 99 Castro de Rei-estrada provincial cinto comarcal, intersección en Reguntille, mellora, e na sesión do 27 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 16 de decembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por
que as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 92 Plan de obras e servicios 99 Castro de Rei-estrada provincial cinto comarcal, intersección en Reguntille, mellora.
Santiago de Compostela, sete de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 12/2000, do 7 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 289 programa operativo local 99, estrada provincial Rioxoán-Reguntille, alargamento e mellora, punto quilométrico 0,000-1,200.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/01/2000

A Deputación Provincial de Lugo, en sesión que tivo lugar o día 16 de xullo de 1999, aprobou o proxecto 289 programa operativo local 99, estrada provincial Rioxoán-Reguntille, alargamento e mellora, punto quilométrico 0,000-1,200, e na sesión do 27 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 16 de decembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son
necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 289 programa operativo local 99, estrada provincial Rioxoán-Reguntille, alargamento e mellora, punto quilométrico 0,000-1,200.
Santiago de Compostela, sete de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 13 de xaneiro de 2000 pola que se convoca un curso de reciclaxe.
ACADEMIA GALEGA DE SEGURIDADE — III. OUTRAS DISPOSICIÓNS — 27/01/2000

Dentro dos programas de actividades que a Academia Galega de Seguridade ten previsto realizar
no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso de reciclaxe para policías locais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los policías dunha formación complementaria en materia de actualización policial, que lles sexa útil no desempeño posterior da súa profesión.
Destinatarios.
O curso vai dirixido a todos aqueles policías locais de Galicia que non ingresaran no corpo de policía local a través da Academia Galega de Seguridade.
Inscrición.
A inscrición dos participantes será totalmente gratuíta, debéndose comunicar esta, antes do 15 de febreiro de 2000 para efectua-la correspondente reserva de praza.
Prazas.
Sen límite.
Solicitudes.
1. Os policías que desexen asistir a este curso deberán remitir un escrito, a través dos concellos, á Academia Galega de Seguridade, solicitando a participación no curso de reciclaxe para policías locais, para efectua-la correspondente reserva de praza para a realización do devandito curso.
2. O prazo para a remisión de escritos rematará o día 15 de febreiro de 2000.
3. Os escritos deberán enviarse á Academia Galega de Seguridade: Avenida da Cultura, s/n, 36680 A Estrada.
Contido e duración.
O curso terá lugar na Academia Galega de Seguridade, sita na Avenida da Cultura, s/n, no concello da Estrada, os mércores en horario de mañá e tarde, e terá unha duración de 180 horas lectivas.
O curso está composto polas seguintes áreas:
-Área xurídica.
-Área humanística.
-Área técnica policial.
-Área operativa policial.
Datas.
O curso principiará o vindeiro 1 de marzo de 2000.
O horario será das 9.45 ás 14 horas, e das 16 ás 20 horas.
Desenvolvemento do curso.
Os alumnos da Academia Galega de Seguridade, durante o seu período de permanencia na academia,
rexeranse polo Regulamento de réxime interior desta, publicado no DOG do 28-7-1995, nº 144.
Certificado.
Ó remate do curso entregaráselles un certificado a aquelas persoas que acrediten a súa participación continuada a el e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 13 de xaneiro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 10 de xaneiro de 2000 pola que se designa secretario da comisión de selección dos participantes nos dous cursos para a obtención do diploma de directivo, convocados mediante Resolución do 22 de novembro de 1999.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/01/2000

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes para participaren no curso para a obtención do citado diploma estará integrada, entre outros membros, por un secretario, que deberá ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a
selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 22 de novembro de 1999.
Santiago de Compostela, 10 de xaneiro de 2000.
Domingo Bello Janeiro
Director da Escola Galega de Administración
Pública
DECRETO 11/2000, do 7 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 96 plan de obras e servicios 98 O Vicedo-estrada provincial 64-01 de Suegos á Falcoeira, punto quilométrico 3,250 ó 4,475.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/01/2000

A Deputación Provincial de Lugo, en sesión que tivo lugar o día 4 de setembro de 1999, aprobou o proxecto 96 plan de obras e servicios 98 O Vicedo-estrada provincial 64-01 de Suegos á Falcoeira, punto quilométrico 3,250 ó 4,475 e na sesión do 27 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 15 de decembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 96 plan de obras e servicios 98 O Vicedo-estrada provincial 64-01 de Suegos á Falcoeira, punto quilométrico 3,250 ó 4,475.
Santiago de Compostela, sete de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 10/2000, do 7 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 285 programa operativo local 99 Cospeito-estrada provincial Feira do Monte a Castro, alargamento e mellora do punto quilométrico 2,80 ó 5,90.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/01/2000

A Deputación Provincial de Lugo, en sesión que tivo lugar o día 27 de agosto de 1999, aprobou o proxecto 285 programa operativo local 99 Cospeito-estrada provincial Feira do Monte a Castro, alargamento e mellora do punto quilométrico 2,80 ó 5,90 e na sesión do 27 de setembro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 16 de decembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran incluídas nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día sete de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 285 programa operativo local 99 Cospeito-estrada provincial Feira do Monte a Castro, alargamento e mellora do punto quilométrico 2,80 ó 5,90.
Santiago de Compostela, sete de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 30 de decembro de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/01/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estos prezos entenderanse con IVE incluído.
Santiago de Compostela, 30 de decembro de 1999.
José María Hernández Cochón
Conselleiro de Sanidade e Servicios Sociais
ANEXO
-Guía de Xestión Clínica da Incapacidade Temporal: l.800 pesetas (4,81 euros).-Programa Gallego de Eliminación del Sarampión: 1.500 pesetas (9,02 euros).-Guía de Procedimientos de Prevención y Control de Enfermedades Transmisibles en el Medio Hospitalario: 8.600 pesetas (51,29 euros).-Guía para a Xestión de Residuos Sanitarios: 2.400 pesetas (14,42 euros).-Memoria de Xestión 1998 da Dirección Xeral de Saúde Pública: 4.000 pesetas (24,04 euros).-Concerto para a Prestación Farmacéutica a través das Oficinas de Farmacia: 800 pesetas (4,81 euros).-Manual de Procedementos de Atención Primaria: 750 pesetas (4,51 euros).-Programa de Atención Sociosanitaria: Plan Estratéxico: 1.200 pesetas (7,21 euros).-Valoración por Obxectivos e Potencialidades no Traballo Social: 1.100 pesetas (6,61 euros).
CORRECCIÓN de erros.-Orde do 17 de decembro de 1999 pola que se nomea o presidente do Consello Regulador Mexillón de Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/01/2000

Advertido erro no texto da Orde do 17 de decembro de 1999 pola que se nomea o presidente do Consello
Regulador Mexillón de Galicia, publicada no Diario Oficial de Galicia número 1, do 3 de xaneiro de 2000, cómpre face-la seguinte corrección:
Onde di: «Artigo único.-Desígnase como presidente do Consello Regulador Mexillón de Galicia a José Filgueira Galbán», debe dicir: «Artigo único.-Desígnase como presidente do Consello Regulador Mexillón de Galicia a José Figueira Galbán».
RESOLUCIÓN do 11 de xaneiro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 351/1999, interposto por José Manuel Vázquez Díaz.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/01/2000

A Dirección Xeral da Función Pública recibiu do Xulgado Contencioso-Administrativo número tres da Coruña, providencia pola que se admite a trámite a demanda correspondente ó recurso contencioso-administrativo, procedemento abreviado nº 351/1999, interposto por José Manuel Vázquez Díaz contra a resolución da Consellería da Presidencia e Administración Pública do 11 de outubro de 1999, pola que se desestima recurso de alzada contra a Reso
lución do 28 de xuño de 1999, do tribunal designado para xulga-las probas selectivas para o ingreso no corpo auxiliar da Xunta de Galicia (grupo D), pola quenda de promoción interna.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número tres da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 11 de xaneiro de 2000.
Joaquín López-Rúa Soler
Director xeral da Función Pública
ORDE do 10 de xaneiro de 2000 pola que se designan tres vocais da comisión de selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 22 de novembro de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/01/2000

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes para participaren nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública, do 22 de novembro de 1999, as seguintes persoas:
-Joaquín López-Rúa Soler, director xeral da Función Pública da Xunta de Galicia.
-Jaime Bouzada Romero, inspector xeral de Servicios da Xunta de Galicia.
-Javier Suárez García, director xeral da Asesoría Xurídica da Xunta de Galicia.
Santiago de Compostela, 10 de xaneiro de 2000.
Jaime Pita Varela
Conselleiro da Presidencia e Administración
Pública
ORDE do 19 de xaneiro de 2000 pola que se amplía a do 13 de abril de 1993 (Diario Oficial de Galicia do 23) pola que se establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/01/2000

A regulación do procedemento para a implantación da xornada lectiva única nos centros de educación infantil, primaria e xeral básica, no ámbito da Comunidade Autónoma de Galicia, vén establecida na Orde do 13 de abril de 1993, DOG do 23 de abril, da Consellería de Educación e Ordenación Universitaria.
Por Orde do 25 de xaneiro de 1999 (DOG do 27), amplíase a mencionada Orde do 13 de abril de 1993, facendo extensiva a súa aplicación ós centros públicos integrados, creados mediante Decreto 7/1999, do Consello da Xunta de Galicia do 7 de xaneiro e, ó mesmo tempo, establécese unha prórroga máis para o curso escolar 1999-2000 a aqueles centros que xa esgotaran as prórrogas previstas.
Tendo en conta que no curso 1999-2000 se implantou de xeito xeneralizado o ensino secundario obrigatorio e que os centros públicos integrados escolarizan, entre outros, alumnos deste nivel, estímase oportuno e conveniente que, mentres non se leve a cabo unha avaliación deste tipo de xornada nos centros citados, a regulación do procedemento para autoriza-la xornada lectiva única sexa a establecida na citada Orde do 13 de abril de 1993, ampliada pola Orde do 25 de xaneiro de 1999, ó mesmo tempo que se faga compatible que os centros que xa esgotaron as prórrogas previstas poidan seguir desen
volvendo actividades docentes na mencionada xornada lectiva en sesión única de mañá.
Esta consellería, en virtude do previsto no artigo 1 do Decreto 213/1998, do 10 de xullo, polo que se establece a estructura órganica da Consellería de Educación e Ordenación Universitaria
DISPÓN:
Artigo único.
Amplíase o contido da Orde do 13 de abril de 1993, pola que se establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica, engadíndolle unha disposición transitoria cuarta co seguinte texto: os centros que veñan desenvolvendo a súa actividade docente en réxime de xornada única e esgoten as prórrogas previstas nesta orde poderán solicita-la correspondente prórroga ata que se estableza unha nova norma que regule a antedita xornada lectiva, que se baseará na avaliación que se levará a cabo nos centros públicos integrados que teñan este tipo de xornada.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xaneiro de 2000.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Resolución do 12 de novembro de 1999, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2000 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/01/2000

Avertido erro no anexo I, da citada resolución publicada no Diario Oficial de Galicia nº 229, do 26 de novembro de 1999, cómpre face-la seguinte modificación:
-Na páxina 13.962, no anexo I, calendario laboral, provincia da Coruña, onde di: «21. Carnota: 7 de xaneiro, festas; 7 de marzo, martes de entroido», debe dicir: «21. Carnota, 7 de marzo, martes de entroido; 7 de decembro, festas».
RESOLUCIÓN do 21 de xaneiro de 2000 pola que se ordena a publicación do acordo do Consello da Xunta de Galicia do 20 de xaneiro de 2000, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/01/2000

A necesidade de adecua-lo cadro de persoal da Consellería da Presidencia e Administración Pública ás súas necesidades de funcionamento, fai necesario modifica-la vixente relación de postos de traballo da devandita consellería.
En consecuencia, por proposta da Consellería da Presidencia e Administración Pública, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día vinte de xaneiro de dous mil, adoptou o seguinte
ACORDO:
1º Modifica-la vixente relación de postos de traballo da Consellería da Presidencia e Administración Pública, nos termos que se sinalan no anexo a este acordo.
2º Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte de xaneiro de dous mil, relativo á modificación da relación de postos de traballo da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xaneiro de 2000.
Jaime Pita Varela
Conselleiro da Presidencia e Administración Pública
ANEXO
Na relación de postos de traballo da Consellería da Presidencia e Administración Pública, publicada no DOG nº 227, do 27 de novembro de 1995, prodúcense as seguintes modificacións:
Persoal funcionario
Supresións:
Na páxina 8.668, no centro de destino SECRETARÍA XERAL, amortízase o posto de traballo PR.C02.00.000.15770.007-POSTO BASE GRUPO A.
Creacións:
Na páxina 8.673, no centro de destino DELEGACIÓN PROVINCIAL PONTEVEDRA, engádese o seguinte posto de traballo de nova creación:
Código do posto: PR.C99.10.000.36001.007.
Denominación: AUXILIAR ADMINISTRATIVO.
Vacante: SI.
Nivel: 12.
Complemento específico: 451.800.
Tipo posto: N.
Forma provisión: C.
Grupo: D.
Corpo/escala: XERAL.
CORRECCIÓN de erros.-Resolución do 19 de xullo de 2000 pola que se publicitan as bases da convocatoria de axudas para a mellora da competitividade das empresas galegas (Pimega), aprobadas por acordo do Consello de Dirección do Instituto Galego de Promoción Económica e se convocan para o ano 2000.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 26/09/2000

Advertidos erros no texto da citada resolución, publicada no DOG nº 159, do 17 de agosto de 2000, cómpre efectua-las seguintes correccións:
-Na páxina 12.008, base cuarta, punto 2, letra B), deberá engadirse ó final do dito parágrafo o seguinte texto:
«...; así como a memoria da implantación, parcial ou total, sobre a que se solicita a subvención, con expresión dos criterios de adxudicación contidos na base quinta número 2. e desagregación de custos e gastos sobre os que se solicita a axuda».
-Na páxina 12.012, ANEXO I, Información descritiva preliminar proxecto Pimega, débese eliminar todo o contido del.
-Na páxina 12.013, onde di: «ANEXO I (continuación)», debe dicir: «ANEXO I».
CORRECCIÓN de erros.-Orde do 18 de xullo de 2000 pola que se autoriza a inclusión da Escola de Música Municipal da Capela (A Coruña), Escola de Música Municipal A Fábrica de Oleiros (A Coruña) e a Escola de Música Municipal de Campo Lameiro (Pontevedra) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2000

Advertido erro na devandita orde, publicada no DOG nº 161, do luns 21 de agosto de 2000, cómpre face-las seguintes correccións:
Na páxina 12.082, no enunciado da orde, onde di:
«Orde do 18 de xullo de 2000 pola que se autoriza a inclusión da Escola de Música Municipal da Capela (A Coruña), Escola de Música Municipal A Fábrica de Oleiros (A Coruña) e a Escola de Música Municipal de Campo Lameiro (Pontevedra) no Rexistro de Escolas de Música».
Deberá dicir:
«Orde do 18 de xullo de 2000 pola que se autoriza a inclusión da Escola de Música Municipal da Capela (A Coruña), Escola de Música Municipal A Fábrica de Oleiros (A Coruña) e a Escola de Música de Campo Lameiro (Pontevedra) no Rexistro de Escolas de Música.»
No parágrafo terceiro, onde di:
«Presentadas as solicitudes de inclusión no Rexistro de Escolas de Música polos concellos de Oleiros (A Coruña), A Capela (A Coruña) e Campo Lameiro (Pontevedra)...».
Deberá dicir:
«Presentadas as solicitudes de inclusión no Rexistro de Escolas de Música polos concellos de Oleiros (A Coruña), A Capela (A Coruña) e pola Asociación Unión Cultural de Campo Lameiro (Pontevedra)...»
No punto primeiro, onde di: «Escola de Música Municipal de Campo Lameiro».
Deberá dicir: «Escola de Música de Campo Lameiro».
Na páxina 12.083, no anexo, nas liñas vintedúas, vintetrés e vintecatro, onde di:
«Denominación específica: Escola de Música Municipal de Campo Lameiro.
Titular: Concello de Campo Lameiro».
Deberá dicir:
«Denominación específica: Escola de Música de Campo Lameiro.
Titular: Asociación Unión Cultural de Campo Lameiro.»
RESOLUCIÓN do 22 de setembro de 2000, da Dirección Xeral de Transportes, pola que se publica o acordo da Xunta de Galicia relativo ó Centro Loxístico de Transportes de Culleredo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/09/2000

1. O Consello da Xunta adoptou, o día 21 de xullo de 2000, o seguinte acordo:
-Aprobar definitivamente como proxecto sectorial de incidencia supramunicipal o proxecto do Centro
Loxístico de Transportes de Culleredo (CLTC), declarando a utilidade pública e a urxente ocupación, para efectos de expropiación forzosa, dos bens e dereitos necesarios para a súa execución.
-As determinacións contidas no proxecto vincularán o planeamento do concello no que se asentan as súas instalacións.
-De conformidade co disposto na disposición adicional primeira da Lei 10/1995, do 23 de novembro, de ordenación do territorio de Galicia, quedan expresamente cualificadas como de marcado carácter territorial as obras necesarias para a execución do proxecto, sen prexuízo da necesidade da obtención das autorizacións e permisos sectoriais pertinentes como trámite previo á execución das obras.
2. A relación de bens e dereitos susceptibles de expropiación para a execución do dito proxecto atópase á disposición dos interesados na sede do Concello de Culleredo.
3. Contra esta resolución, que é definitiva en vía administrativa, poderá interpoñerse, se é o caso, recurso potestativo de reposición perante o Consello da Xunta de Galicia, no prazo dun mes contado a partir do día seguinte ó da súa publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdicción contencioso-administrativa, no prazo de dous meses contados desde o día seguinte ó da súa publicación.
Santiago de Compostela, 22 de setembro de 2000.
Juan Carlos Villarino Tejada
Director xeral de Transportes
RESOLUCIÓN do 7 de setembro de 2000 pola que se inscribe á Associação Catarinense dos Amigos do Caminho de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/09/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Associação Catarinense dos Amigos do Caminho de Santiago, de data 4 de setembro de 2000,
Visto o Decreto 224/1994, do 2 de xuño, polo que se crea o referido rexistro,
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação Catarinense dos Amigos do Caminho de Santiago quede inscrita no Rexistro de Entidades de Promoción do Camiño de Santiago co número 120.
Santiago de Compostela, 7 de setembro de 2000.
Andrés González Murga
Secretario xeral da Consellería de Cultura,
Comunicación Social e Turismo
ORDE do 12 de setembro de 2000 pola que se clasifican e se suprimen postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/09/2000

Visto o acordo do Pleno do Concello das Neves (Pontevedra), con data do 28 de xullo de 2000, relativo á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
A Consellería da Presidencia e Administración Pública, de conformidade co establecido no artigo 241 da Lei 5/1997, do 22 de xullo, de administración local de Galicia, co artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de secretaría do Concello das Neves, provincia de Pontevedra, quedando clasificado en clase terceira, reservándose a funcionarios/as pertencentes á subescala de secretaría-intervención.
Segundo.-Suprimi-lo posto de intervención do devandito concello.
Contra esta orde poderase interpoñer recurso potestativo de reposición, perante a Consellería da Presidencia e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 12 de setembro de 2000.
Jaime Pita Varela
Conselleiro da Presidencia e Administración
Pública
CORRECCIÓN de erros.-Orde do 5 de setembro de 2000 pola que se regulan os plans de reestructuración e reconversión do viñedo en Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 25/09/2000

Advertidos erros na devandita orde, publicada no Diario Oficial de Galicia nº 175, do 8 de setembro de 2000, cómpre face-las seguintes correccións:
Na páxina 12.711, primeira columna, artigo 5, punto 3º, terceiro parágrafo, onde di: «-Reconversión varietal mediante sobreenxertos. Necesitará das operacións nº 13 e 14»; debe dicir: «-Reconversión varietal mediante sobreenxertos. Necesitará das operacións nº 13.1º e 13.2º».
Na páxina 12.712, primeira columna, no artigo 6º, punto 5, letra d), deberá engadirse o seguinte texto: «Deberase acompañar certificación bancaria da conta corrente do viticultor titular».
Na páxina 12.715, primeira columna, no anexo II omitiuse o punto 4º que queda como segue: «4. Outros custos de plantación; 40.000 (ptas./ha); 240 (euros/ha)».
RESOLUCIÓN do 4 de setembro de 2000 pola que se convoca un curso sobre fotografía e vídeo policial.
ACADEMIA GALEGA DE SEGURIDADE — III. OUTRAS DISPOSICIÓNS — 25/09/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre fotografía e vídeo policial, que deberá desenvolverse conforme as seguintes bases:
Obxectivos.
O curso ten por obxectivo principal dota-los membros dos corpos de seguridade dos coñecementos fundamentais para levar a cabo as tarefas máis importantes no campo da fotografía e vídeo policial.
Destinatarios.
O curso vai dirixido ós membros dos corpos da Policía Local de Galicia e membros da Unidade do C.N.P. adscrita á Comunidade Autónoma de Galicia, no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de outubro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito comportará á non admisión ó devandito curso.
4. As instancias deberán enviarse á sede da Academia Galega de Seguridade, avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 23 ó 27 de outubro, en horario de 16 a 20 horas do serán.
Relación de admitidos.
A relación de admitidos publicarase o día 16 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula de fotografía da Academia Galega de Seguridade.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 4 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Resolución do 24 de maio de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo da empresa Megasa Siderúrgica, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/09/2000

Advertido erro na devandita resolución, publicada no DOG nº 129, do martes, 4 de xullo de 2000, cómpre face-la seguinte corrección:
Na páxina 10.405 no artigo 24º, no título onde di: «Complemento de traballo en efectivo», debe dicir: «Complemento de traballo en festivo».
RESOLUCIÓN do 7 de setembro de 2000 pola que se convoca un curso sobre documentoscopia.
ACADEMIA GALEGA DE SEGURIDADE — III. OUTRAS DISPOSICIÓNS — 29/09/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre documentoscopia, que deberá desenvolverse conforme ás seguintes bases:
Obxectivos.
O curso ten por obxectivos o coñecemento de diferentes técnicas que lle permitan distinguir documentos falsos, e outras actividades que lle sirvan para o seu labor profesional.
Destinatarios.
O curso vai dirixido ós membros dos corpos das policías locais de Galicia, membros da Unidade do CNP adscrita á Comunidade Autónoma de Galicia, e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 20 de outubro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido no curso e o incumprimento deste requisito implicará a exclusión do devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso terá lugar en sesións de tarde, de luns a venres, e nel trataranse, entre outros, os seguintes temas: 1. Falsificacións. 2. Análise de documentos. 3. Análise caligráfica, etc.
Datas.
O curso realizarase do 6 ó 10 de novembro.
O horario será das 16 ás 20 horas da tarde.
Relación de admitidos.
A relación de admitidos publicarase o día 31 de outubro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de setembro de 2000.
José Fariñas-Ferro Rodríguez
Director xeral da Academia Galega de Seguridade
RESOLUCIÓN do 8 de setembro de 2000 pola que se convocan unhas xornadas sobre a construcción da nova Policía Europea: S.I.S. e Europol.
ACADEMIA GALEGA DE SEGURIDADE — III. OUTRAS DISPOSICIÓNS — 29/09/2000

Dentro dos programas de actividades que a Academia Galega de Seguridade ten previsto realizar no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre a construcción da nova Policía Europea: S.I.S. e Europol, que deberán desenvolverse conforme as seguintes bases:
Obxectivos.
As xornadas teñen por obxectivos informar e expoñer cales son as motivacións, estructura e funcionamento das oficinas S.I.S e Sirene de cada país da Unión Europea e o tratamento operativo que fai Europol.
Destinatarios.
As xornadas van dirixidas ós membros das forzas e corpos de seguridade, vixilancia aduaneira e colectivos interesados en xeral.
Inscrición.
A inscrición dos participantes será totalmente gratuíta.
Prazas.
O número de prazas que se ofertaran será de 80.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de outubro de 2000, ás 14 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 18 e 19 de outubro de 2000, en xornadas de mañá e tarde.
O horario será o seguinte:
Día 17: de 9.30 a 13.30 horas e de 16.15 a 20 horas.
Día 18: de 10 a 14 horas.
Relación de admitidos.
A relación de admitidos publicarase o día 17 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
As xornadas celebraranse no salón de actos da Academia Galega de Seguridade, sita na avenida da Cultura, s/n, no concello da Estrada.
Certificado de asistencia.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 8 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
CORRECIÓN de erros.-Orde do 1 de setembro de 2000 pola que se regula o procedemento de elección dos vocais da Comisión Galega de Artesanía, que representan ós artesáns inscritos na sección terceira do Rexistro Xeral de Artesanía de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/09/2000

Advertidos erros na devandita orde, publicada no Diario Oficial de Galicia nº 183, do 20 de setembro de 2000, cómpre face-las seguintes correccións:
Na páxina 13.174, primeira columna, artigo 7º, primeiro parágrafo, onde di: «os artesáns emitirán
o seu voto por correo, conforme o modelo que se publica como anexo II á presente orde, co que se achegará unha fotocopia do documento nacional de identidade do votante en sobre pechado no que debe figura-lo seguinte enderezo:», debe dicir: «conforme os modelos que se publican como anexo II e III a esta orde, os artesáns emitirán o seu voto (anexo II) nun sobre pechado que se introducirá dentro doutro sobre, xunto co anexo III e a fotocopia do DNI do votante; a documentación remitirase por correo ó seguinte enderezo:».
Na páxina 13.175, primeira columna, no anexo II producíronse diversos erros, polo que cómpre a nova publicación do anexo II conforme o seguinte texto:
ANEXO II
Modelo de voto para a elección dos vocais provinciais representantes dos artesáns inscritos no Rexistro de Artesanía de Galicia
Voto ó/á candidato/a.
Don/Dona............
Que se presenta pola provincia de.........
Na páxina 13.175, primeira columna, omitiuse o anexo III, polo que debe engadirse o seguinte texto:
ANEXO III
Documentación acreditativa da inscrición no censo electoral para as eleccións de vocais provinciais representantes dos artesáns de cada provincia inscritos no Rexistro Xeral de Artesanía de Galicia creado na Lei 1/1992, do 11 de marzo, de artesanía de Galicia.
Don/Dona
Enderezo
Inscrito/a no Rexistro Xeral de Artesanía de Galicia coa carta de artesán/artesá nº